
ที่ ปชส.052/2569						          ฝ่ายบริหารการตลาดและประชาสัมพันธ์
26 สิงหาคม 2569
พบกับทัพรถยนต์ GR Performance หลากหลายรุ่น 
ที่งาน “Bangkok Auto Salon 2026”
“DNA สนามแข่ง สู่ความเร้าใจในทุกเส้นทาง” 
================================================================
		42
บริษัท โตโยต้า มอเตอร์ ประเทศไทย จำกัด เข้าร่วมแสดงรถยนต์ GR Performance ในงาน Bangkok Auto Salon 2026 ตอกย้ำความเร้าใจภายใต้แนวคิด “DNA สนามแข่ง สู่ความเร้าใจในทุกเส้นทาง” โดยในปีนี้ได้นำไฮไลต์รถแข่งและยนตรกรรมสมรรถนะสูงจากตระกูล GR มาจัดแสดง เพื่อสร้างแรงบันดาลใจและตอบโจทย์ผู้ที่หลงใหลในความเร็วและการตกแต่งรถยนต์ ระหว่างวันที่ 26 - 30 สิงหาคมนี้ ที่บูธโตโยต้า (บูธ A3) ฮอลล์ EH100 ศูนย์นิทรรศการและการประชุมไบเทค บางนา กรุงเทพฯ

เริ่มจากไฮไลต์สุดพิเศษกับ GR Corolla ยนตรกรรมระดับ Performance สมรรถนะสูง พร้อมด้วยรถสปอร์ต Hot Hatch สายพันธุ์แรง GR Yaris เจ้าของดีเอ็นเอแชมป์ WRC (World Rally Championship) และ GR 86 ไอคอนิกสปอร์ตคูเป้ขับเคลื่อนล้อหลังยอดฮิต ดีเอ็นเอแห่งความสนุกในการขับขี่ (Fun-to-drive) ที่แฟนๆ สาย JDM* รอคอย ซึ่งในปัจจุบันได้จำหน่ายหมดเป็นที่เรียบร้อยแล้ว สำหรับลูกค้าท่านใดที่สนใจ เตรียมพบกับข่าวสารการอัปเดตของ GR 86 รุ่นใหม่ล่าสุดได้ในเร็วๆ นี้!

*หมายเหตุ: JDM ย่อมาจาก Japanese Domestic Market หมายถึง รถยนต์ที่ผลิตจำหน่ายในประเทศญี่ปุ่น รวมถึงวัฒนธรรมการตกแต่งรถสไตล์ญี่ปุ่น

โดยรถสายพันธุ์สปอร์ตตระกูล GR ทั้ง 3 รุ่น นำมาจัดแสดงให้แฟนๆ สายสปีดได้สัมผัสอย่างใกล้ชิด ในงาน Bangkok Auto Salon 2026 ระหว่างวันที่ 26 - 30 สิงหาคมนี้ ที่ บูธโตโยต้า ศูนย์นิทรรศการและการประชุมไบเทค บางนา กรุงเทพฯ และที่โชว์รูมผู้แทนจำหน่าย GR Garage ทั้ง 6 แห่งทั่วประเทศ 

1. GR Corolla ราคา 4,199,000 บาท 
ยนตรกรรมจากฝีมือการพัฒนาโดย Toyota GAZOO Racing ขับเคลื่อนด้วยเครื่องยนต์เบนซินเทอร์โบขนาด 1.6 ลิตร แบบ 3 สูบแถวเรียง (รหัส G16E-GTS) ให้กำลังสูงสุดถึง 300 แรงม้า แรงบิดสูงสุด 400 นิวตัน-เมตร จับคู่กับเกียร์อัตโนมัติ 8 จังหวะ (Gazoo Racing Direct Automatic Transmission) พร้อม Paddle Shift 
มั่นใจขั้นสุดด้วยระบบขับเคลื่อน 4 ล้อ GR-Four โครงสร้างตัวรถที่ได้รับการปรับแต่งให้แข็งแกร่ง ผสานกับช่วงล่างสปอร์ตปรับจูนพิเศษเฉพาะตัวแบบ GR ที่ช่วยให้ผู้ขับขี่ควบคุมพวงมาลัยและบังคับรถได้อย่างแม่นยำในทุกสภาพถนน พร้อมปกป้องทุกการเดินทางด้วยระบบความปลอดภัยอัจฉริยะ Toyota Safety Sense
โดดเด่นด้วยกระจังหน้าดีไซน์ใหม่ "Unified Design" ที่โฉบเฉี่ยวดุดัน และช่วยลดแรงเสียดทาน ตามหลัก Aerodynamics เสริมความสปอร์ตด้วย ล้อแม็กแบบพิเศษ 18 นิ้ว พร้อมคาลิปเปอร์สีแดงสปอร์ต และสัญลักษณ์ GR ภายในห้องโดยสารมอบความสปอร์ตเหนือระดับด้วย เบาะคู่หน้าหุ้มหนัง BRIN NAUB® และหนังสังเคราะห์ทรงสปอร์ต แป้นคันเร่งและเบรกอลูมิเนียมสไตล์รถแข่ง พร้อมหน้าจอสัมผัสขนาด 7 นิ้ว รองรับ Apple CarPlay และ Android Auto แบบไร้สาย

โปรโมชันพิเศษภายในงาน: ดอกเบี้ย 0% (พิเศษ! รับรถได้ทันที สีขาวเท่านั้น)
**หมายเหตุ: ราคารถยนต์พร้อมอุปกรณ์มาตรฐานที่ผลิตจากโรงงาน รวมเครื่องปรับอากาศ และภาษีมูลค่าเพิ่มแล้ว

สามารถศึกษารายละเอียดข้อมูลด้านผลิตภัณฑ์ได้ที่  https://www.toyota.co.th/model/grcorolla


2. GR Yaris ราคา 3,499,000 บาท
รถสปอร์ต Hot Hatch สายพันธุ์แรง เจ้าของดีเอ็นเอแชมป์แรลลี่ระดับโลก WRC (World Rally Championship) ที่ได้รับการพัฒนาขึ้นจากสนามแข่งโดย Toyota GAZOO Racing ขับเคลื่อนด้วยเครื่องยนต์เบนซินเทอร์โบขนาด 1.6 ลิตร แบบ 3 สูบแถวเรียง (รหัส G16E-GTS) มอบกำลังสูงสุด 280 แรงม้า แรงบิดสูงสุด 390 นิวตัน-เมตร จับคู่กับเกียร์อัตโนมัติ 8 จังหวะ (Gazoo Racing Direct Automatic Transmission) ถ่ายทอดพละกำลังได้อย่างรวดเร็ว แม่นยำ และเร้าใจ มั่นใจขั้นสุดด้วยระบบขับเคลื่อน 4 ล้อ GR-Four ที่ปรับเปลี่ยนการกระจายแรงบิดตามโหมดการขับขี่ พร้อมเทคโนโลยีความปลอดภัยมาตรฐานระดับโลก Toyota Safety Sense

ตัวถังของ GR Yaris เน้นความแข็งแกร่งและน้ำหนักเบาด้วยหลังคา Carbon Fiber Reinforced Plastic โดดเด่นด้วยชุดไฟท้ายและไฟตัดหมอกดีไซน์เชื่อมต่อเป็นแนวเดียวกัน เพิ่มความสว่างและเน้นเส้นสายให้โฉบเฉี่ยวยิ่งขึ้น ภายในห้องโดยสารตกแต่งสไตล์เรซซิ่ง ออกแบบให้ผู้ขับขี่เป็นจุดศูนย์กลาง (Driver-centric Design) เบาะคู่หน้าทรงสปอร์ตหุ้มหนัง BRIN NAUB® และหนังสังเคราะห์ทรงสปอร์ต แป้นคันเร่งและเบรกอลูมิเนียมสไตล์รถแข่ง พร้อมหน้าจอสัมผัสขนาด 7 นิ้ว รองรับ Apple CarPlay และ Android Auto แบบไร้สาย

โปรโมชันพิเศษภายในงาน: ดอกเบี้ย 0% (พิเศษ! รับรถได้ทันที สีขาวเท่านั้น)
**หมายเหตุ: ราคารถยนต์พร้อมอุปกรณ์มาตรฐานที่ผลิตจากโรงงาน รวมเครื่องปรับอากาศ และภาษีมูลค่าเพิ่มแล้ว

สามารถศึกษารายละเอียดข้อมูลด้านผลิตภัณฑ์ได้ที่  https://www.toyota.co.th/model/gryaris





ลูกค้าที่สนใจเป็นเจ้าของ GR Corolla และ GR Yaris สามารถติดต่อ GR Garage ผู้แทนจำหน่ายรถยนต์ GR Performance อย่างเป็นทางการ ทั้ง 6 แห่งทั่วประเทศ
กรุงเทพฯ และภาคกลาง
•	GR Garage Krungthai (บริษัท โตโยต้า กรุงไทย จำกัด)
•	GR Garage K. Motors (บริษัท โตโยต้า เค.มอเตอร์ส ผู้จำหน่ายโตโยต้า จำกัด)  
•	GR Garage Thonburi (บริษัท โตโยต้า ธนบุรี จำกัด)
ภาคเหนือ
•	GR Garage Rich (บริษัท โตโยต้าริช จำกัด)  
ภาคตะวันออกเฉียงเหนือ
•	GR Garage Khonkaen (บริษัท โตโยต้าขอนแก่น ผู้จำหน่ายโตโยต้า จำกัด)  
ภาคใต้
•	GR Garage Pearl (บริษัท โตโยต้าเพิร์ล ผู้จำหน่ายโตโยต้า จำกัด) 
· พลาดไม่ได้กับโปรโมชันภายในงาน Bangkok Auto Salon 2026
· พิเศษ เมื่อลูกค้าจองรถภายในงาน ดอกเบี้ย 0% (สามารถรับรถได้ทันที เฉพาะ 
GR Corolla และ GR Yaris สีขาวเท่านั้น)
เชิญสัมผัสเอกลักษณ์ความแรงระดับตำนานจาก GR Performance และความพรีเมียมของชุดแต่งพิเศษ GR Parts โดย TCD Asia สำหรับรุ่น GR Yaris เช่น GR Front Spoiler, GR Side Skirts, และ GR Roof Spoiler ที่ถ่ายทอด DNA จากสนามแข่ง พร้อมรับข้อเสนอสุดพิเศษมากมาย ในงาน Bangkok Auto Salon 2026 วันที่ 26 - 30 สิงหาคม 2569 ณ บูธ โตโยต้า A3 ฮอลล์ EH100 ศูนย์นิทรรศการและการประชุมไบเทค บางนา กรุงเทพฯ

ติดตามข้อมูลผลิตภัณฑ์ และกิจกรรมการตลาดเพิ่มเติมได้ที่
https://www.toyota.co.th/gr_garage		Facebook: Toyota Motor Thailand
LINE Official: @ToyotaThailand		TikTok: @ToyotaMotorTH
X: @ToyotaMotorTH				Instagram: @toyotamotorthailandofficial
